**ՀԱՍԱՐ-ԲԱՍԱՐՆ ՈՒ ՔՈՌԻ ՏՂԱ ՓԻԼՈՍԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Էլել ա, չի էլել մի թագավոր, ունեցել ա մի կնիկ, օխտը տղա, էդ տղերանց քիր չի էլել:

Էդ թագավորը մեռել ա, էս կնիկը մնացել ա ոռֆերի: Դա գնացել ա մի դևու հետ մի անղդամութեն արել, երկուֆոգսացեր ա:

էդ կնգա վատենին մոռացել ա, իր պուճուր տղեն գնացել ա հանդը ասել ա.— Նանի՛, էսօր թե ազատվես՝ թե աղջիկ բերես, ջա՞հրեն կդնես կտերը, թե տղա բերես, եզան լուծը կդնես կտերը:

էդ կնիկը ազատվում, բերում ա մի աղջիկ, ջահրեն տանում ա դնում կտերը։

Էդ տղեն մտիկ ա անում, տենում, որ մերը ազատվել ա, աղջիկ բերել, ջահրեն կտրեն ա դրել: Ուրախանալով էկել ա տունը։ Մանուկը ութ օրական ա դառել, բերել են օխտը ընգնանին դրել են կրակին, դուս են էլն ում մեծարքի՝ հարևաններին կանչելու, որ՝ «Կնունք ենք անում, մեր քիրը կնքում ենք»։

էկան տեսան, որ էդ պղինձներում ոչ մինումն էլ կերակուր չկա, պղինձները դատարկված վեր դրած են։

Էս խալխը, սա ասավ՝ «Էս ո՞նց էլավ», նա ասավ. «էս ո՞նց էլավ. էս ի՜նչ բան էր, որ խորակը հատավ, պղնձնում կա ոչ»։

Էդ պուճուր տղեն հնարով էր, ասավ.— Ես լավ գիտեմ, էս րեխեն իմ հորիցը չի, էս տուն էլ ուրիշ էկող չի լել, էս րեխեն Դևից ա։

Տղեն գնաց տեհավ, որ րեխեն շատ մենծացել ա բարուրի միջին. գնաց եդ քաշեց, տեհավ, որ էն պղնձի շիլափլավից րեխի պռոշների վրա կպած ա։

Պուճուր տղեն էս որ տեհավ, ասավ.— Նանի՛, հացը դիր ուտեմ, ես գնում եմ մի երկրի վրա։

Մերը ասավ.— Ջա՛ռ էրթաս, ջհանդա՜մը։ Չկել հիմի՝ վա՜յ մի քիր, վա՜յ մի քիր, հիմի քիրն էլավ՝ վեր ես կենում կորչես, դվորն դենը ուզում ես, կորի՛։

Ասում ա.— Նանի՛, ինձանե ինչ ես նեղանում, իմ հոր ապրուստն էլ, իմ վեց ախպերն էլ քեզ, իմ տուն ու տեղն էլ քեզ, ես գնում եմ,— ասում ա,— մի երկրի վրա։

Վեր կացավ դա գնաց մի աշխարի վրա։ Էդ բարուրը մենձացավ, էդ աշխարում ինչ ջին-ջանլու կար, ինչ ֆողի իրեսին ման էկող կար՝ կերավ, թամիզ կերավ, էթող մի դարբին։

Էս տղեն գնաց տեհավ, որ մի դզում չոբան՝ էրկու աչքերը հանած. տեհավ, որ մի ոչխարն արել ա մի կածան, էդ ոչխարը կարմնջի պես շեղք արել, ինքը շխտում ա, ասում ա.— Ջո՛ւխտ, ջո՛ւխտ, մին էլ ջո՛ւխտ։

Որ ջխտում ա, էդ տղեն ոչխարի հետ անց ա կենում։ Ձեռն ա տալի, տենում ա, որ ոչխարի հետ մի ջանլու անցկացավ։

Ասում ա. —Ի՞նչ ես. ջինս ես, որ ձեռքիս տակովն անց կացրուց։ Աստված սիրող, ինչ որ իր՝ լիս ընկի, լիս ընկի տենամ, ի՞նչ ջանլու ես։

Ասում ա.— Հայրի՛կ, ես եմ, թե կունդունես՝ քի տղա ըլիմ ես։

Ասում ա.— Խի՞ չեմ ունդունի, որ քի պես որթի դա, էրկու աչք ունեմ, էն էլ կուր, ինչպե՜ս քի չեմ ունդունի։

Իրիկուն ոչխարի հետ գալիս են էդ կուր մարթու տուն։

Ըռավոտը որ ոչխարը դուրս են անում, ասում ա.— Որթի՛, ո՜նչ Մենձասարի վրա կանես, ո՜նչ Պուճուր, մեկէլ ո՛ր հանդի վրա կուզես՝ տա՛ր։

Ասում ա.— Ինչպե՞ս էն սարերի վրա տանիմ ոչ։

Ասում ա.— Ես քեզ ասում եմ, որ տանիս ոչ։

Ասում ա.— Որ ասել ես, ես էլ տանիլ չեմ։

Էդ չոբանին խափում ա։ էդ օրը ոչխարը տանում ա Պուճուր սարի վրա։ Ոչխարը գնում ա էդ սարի վրա արոտ անում։

Խամ սա՜ր, որ ղուշն էլ էդ սարերով չի անցկացել, մեկ էլ տեսնում ա, որ մի աղջիկ դուրս էկավ։

Ասում ա.— Ախպե՜ր, արի ըստեղ, գլուխդ քթվեմ։

Ասում ա.— Գնալ պտիմ, տենամ սա ինձ ի՞նչ կանի, նա մի աղջիկ, ես մի տղամարդ, տենամ ինձ ի՞նչ կանի դա։

Գնաց կուշտը։

Ասավ.— Ի՜նչ ես ասում։

Ասավ.— Ախպե՛ր, նստիր գլուխդ քթվեմ, իմ ախպոր նման ես։

Գլուխը դրուց գոքումը։ էս աղջիկն ունի է՛լ հընկերտինք. էդ տղին խափում ա, մթամ թե գլուխը քթվում ա, բայց խափում ա, էն մեկել քորը ղի ա տալի.— Ախչի՛, քըլփաթինը բիր, քլփաթինը, մաշես տո՛ւ։

էս տղեն հսկացավ, որ դա ինչ ա ուզում անիլ։ Վեր կացավ, տեհավ էն մեկ աղջիկը քալփաթինը բերուց։

Ասավ.— Անզգա՛մ, հորս աչքերն էլ էդպես եք հանել,— ասեց ու վեր ջարդեց։

Արանք մինաթվեցին, ասին թե.— Քու հոր աչքերը քեզ կըտանք, մեզ տանիլ մի՛, մեզ ծեծիլ մի՛։

Սա անկանջ չարավ, հոր աչքերը առավ սրանցից, սրանց աղաք արավ ոչխարի հետ, ամեն բան, հնարները խլեց, բերուց իրիկունը հոր կուշտը։

Ասում ա.— Ոնց որ հորս աչքերը հանիլ էք, էնպես էլ դրեք տեղը, շինեցեք։

Հոր աչքերը դրին տեղը։

Ըռավոտը հերը դուրս էկավ, ասեց.— Որթի՛, ինձ անկանջ արա, Պուճուր սարի վյա տարար, Մենձ սարի վրա տանես ոչ։

Դա էլի խափեց դրան։

— Չեմ տանիլ,— ասավ։

Գցեց Մենձ սարի վրա ոչխարը։

Էդ աղջկերանց թլըսմի ճիպոտը ձեռին գնաց, որ ոչխարը արոտն արավ, մեկ էլ տեհավ, որ մի Վուշաբ ա գալի ներքի պռոշը գետնին քաշ ա տալի, վերի պռոշը ծնկներին տալի։

Վուշաբն ասում ա չոբանին.— Ղուշն իր թևով, օձն իր պորտով էս սարը չէ էկել, իսան-օղլի, դու քանի՞ գլխանի ես, որ էկել ես էս սարը։

Ասում ա.— Նամարդութենը մի բան չի, համեցեք ջոմարդութենով բռնենք:

Էն ժամանակ Վուշաբի տեղին հասնելու հադաղ էդ աղջկերանց քալփաթինով տղեն Վուշաբի աչքերը հանեց։ Մեկ էլ, որ թլըսմի ջիբութը վրա բերուց, թլացավ Վուշաբը։ Էն ժամանակը նետ ու անեղը քաշեց Վուշաբին կտորեց։ Գնաց տեհավ, որ էն Վուշաբը մի ջուխտ Հասար-Բասար[[1]](#footnote-1) մի ջըղացաքարից կապել ա։

Էդ Հասար-Բասարը ճըղացքարի և ոչխարի հետը քշեց, ոչխարի հետը բիրուց, էկավ հոր կուշտը։ Ըռավոտը լիսացավ։

Ասավ.— Այ հեր, Մենձ սարն էլ բաց արի, Պուճուր սարն էլ բաց արի, էդ էլ քու ղուլլուղչքերը, ըղաքիդ քոծերը։ Ես գնամ մին իմ հոր վելյաթի վրա։ Ամա,— ասում ա,— որ իմ տեղը նեղվի, էդ Հասար-Բասարնին դես-դեն կձգձգատեն, էն ժամանակ իմացիր, որ իմ տեղը նեղ ա, վեր կթողուս գան։

Էդ տղեն ձիուն վեր ըլում, գնում է իր հոր շենլիքը։ Մտիկ ա անում էն աղջիկ, էն վուշաբ աղջիկ, որ վելյաթը կերել պրծել չի, որ մի մըլակի պես բան գալիս ա դըբա դրան ղու ա ըլում։ Գնում ա տեսնում, ա՜յ իր ախպերը. հենց հասնելու քիմի ձիու մի ոտը կուլ ա տալի։

Ասում ա.— Ախպե՛ր, ձիդ իրեք ոտնանի ա՜։

Ախպերն ասում ա.— Հա՛, քիր ա ջան։

Քիրը ձիի մի ոտն էլ ա կուլ տալի, ասում ա.— Ախպեր, ձիդ էրկու ոտնանի էկավ։

Ասում ա.— Հա՛, քիրա ջան։

Մինն էլ ա կուլ տալի։

Ասավ.— Ախպե՛ր, ձիդ թագոտնանի է էկել։

Ասավ.— Հա՛, քիրա ջան։

Մի ոտն էլ կերավ ձիու։

Ասավ.— Ախպե՛ր, ձիդ փորսո՞ղ ա էկել։

Ասավ.— Հա՛, քիրա ջան։

Ձին թամիզ կուլ տվուց, մնաց անձի։

Ասավ.— Ախպե՛ր, հետավակ էկա՞ր։

Ասավ.— Հա՛, քիրա ջան։

Ասավ.— Ախպե՛ր, դուն պիտի սազ ածես, կըտերը սազ ածա, ես էրթամ քեզ համար կըրակուր պատրաստեմ։

Սա գնաց դարբնին ատամները սրել տալու։

Տղի կշտին կըտըրիցը մի մուկ դուրս էկավ։

Մուկն ասավ.— Ա՜յ տնաքանդ, նա քեզ համար կերակուր էփելու չի գնացել, գնացել ա, որ դամըրչուն ըտամները սրել տա, գալ պտի քեզ ուտի։

Տղան ասավ.— Բա ի՜նչ անեմ։

Ասավ.— Սաբոկները հանի ֆողով լըքցըրու, կտրիցը կախ արա, առ,— ասավ,— էս մի ճրագը ձեթով լիքը, առ էս մի սրոցը, քարե սրոցը առ,— ասավ,— էս մի գլուխ սանդրելու սանդրը, առ,— ասավ,— էս մի ջուխտ մոմը։

Ասավ.— Որ էս բոլորը տվիր, նրանց հունարը ասա, ես ո՞նց անեմ։

Մուկն ասավ.— Եդնուցը որ տենաս հասավ, առաջը սրոցը վեր գցի, եդի անգամը, որ տենաս հասավ, սանդրը վեր գցի, գնա, նըրանից եդը, որ տենաս հասավ, էն մի ճրագ ձեթը վեր գցի գնա: Նըրանից եդը, երբ տենաս տեղդ նեղ ա՝ մոմը վեր գցի։

Մուկն ասավ.— Դե ինձ տուր չոնգուր, դու փախիր, կորիր։

Դա փախավ, կորավ։

Քիրն էկավ տանը տեհավ սաբոկները ընդի ա, Մուկն էլ սազն ա ածում, նա գիտի, թե ախպերն ընդի ա, գիտի ոչ, թե փախել ա:

Ասում ա.— Ախպեր, դըվեր արի։ Կերակուր եմ պատրաստել, դըվեր արի, հաց ուտենք։

Մուկը ընդի սազն ածում, ծընկծնկացնում ա։

Մեկ էլ ղի է տալի, ասում ա.— Ախպե՛ր, դըվեր արի, թե չէ դըվեր եմ բերում, խի՞ չես դըվեր գալի։

Մագար, որ ջիգրը գալիս ա, քաշում ա սաբոկները, ֆողն աչքերն ա դառնում, տեսնում ա, որ աղբեր չկա։

Մուկը ընդի ածում, ծընկծնկացնում ա, ինքն աչքերը ըղաղում ա, աչքերը իստակում ա, որ կըտուր պըտի դուրս ըլլի, գիտի թե աղբերն ընդի ա, թիքա-թիքա պիտի անի։

Գնաց կտուրը դուրս էլավ։ Գնաց կըտուրը, դուրս ըլելու բաշ, Մուկը սազը վրա արավ ու փախավ։ Դա էն մկի ծակը քանդեց, դես արավ, դեն արավ, տեհավ, որ աղբերր գնացել ա, աղբեր չկա ընդի։

Էդ ժամանակ կըտերը նստավ, միտք արավ, որ աղբերը փախել ա, դա ըղլու էլավ աղբոր եդնուց։ Գնաց հասվե հաս էլավ։

Աղբերը, եդ մտիկ արավ, տեսավ մի ղըշի կատար գալիս ա։ Մըխելի էլ գնաց, եդ դարձավ տեհավ, որ իսան ա։

Մին էլ եդ մտիկ արավ, տեհավ, որ հա՜, հա՜ հասնում ա։ Սրոցը վեր գցեց։ Դառավ սալկութ, անցկենալու չի, աղբերն էն կռանը մնաց, քիրն էլ՝ էս կռանը։

Ասավ.— Աղբե՜ր, աղբե՜ր, դըվո՞րն անցկացար, դըվո՜րն անցկացար:

Ասավ.— Ոնց ես եմ անցկացել, դու էլ հընե անց կաց, ես ի՞նչ անեմ։

Չըկելը գըռփըշտորեց, չըկելը տանջեց, նա անցկացավ, խելի գնաց։

Տղան մին էլ եդ մտիկ արավ, տեհավ, որ մի ճանճի ղըտար գալիս ա, մին էլ եդ արավ, տեհավ, որ մի ղըշի կատար գալիս ա:

Մին էլեդ դարձավ եդ, տեհավ, որ մի իսանի ղատար գալիս ա։

Մեկ էլ եդ արավ, տեհավ, որ հա՜ հասել ա, հասվե հաս է եղել։ Սանդրը վեր գցեց, դառավ ծմակ ճնճըխոտ։

Ասավ.— Աղբեր, աղբեր, դըվո՞րն անց կացար, ինձ էլ ճանապարհ շանց տուր, ես էլ գամ։

Ասավ.— Ես ոնց որ անց եմ կացել, դու էլ անց կաց, ես ի՜նչ անեմ։

Մեկ էլ մտիկ արավ, տեհավ, որ գալիս ա, մին էլ եդ մտիկ արավ, տեհավ հասվեհաս ա, ճրագը վեր գցեց, դառավ ծով, ճրագը մեջին ճըղացքար։

Ասավ.— Աղբե՛ր, աղբե՛ր, դըվո՞րն անցկացար, դըվո՞րն անցկացար։

Ասավ.— Ճըղացքարը ճիտդ գցի, ճիտդ գցի, կարող էս գալ։

Ճըղացքարը գցեց ճիտը, տարավ ծովի տակը, մեկ էլ առավ գըլուխը, մին տակն ընկավ, մին էրեսը չկել չարչարվեց տղեն խելի գնաց։

Վուշաբն էկավ ծովուց դուրս էլավ։

Մին էլ եդ մտիկ արավ, տեհավ, որ դալիս ա, մին էլ եդ մտիկ արավ, որ հասվե հաս ա։ Մին էլ որ մոմը վեր գցեց, մոմը դառավ մի ջուխտ չինարի ծառ։ Տղեն մի ծառի ծերին, էդ Վուշապը հասավ մի ծառը կռծեց, որ շատ կռծեց, էդ տղեն տեհավ, որ էդ ծառը վեր ա ընկնում, թռավ ելավ մընի ծերը։

Նրա հերն վեր չթողուց Հասար-Բասարը՝ Հասար-Բասարը ջըղացաքարը քաշ տալով էկավ-էկավ տեհավ, որ էդ ծառր հա՛, էն կերել ա, որ վեր ընկնի, դևը տղին հասնի։

Տղեն ասավ.— Հասար-Բասար, հասար մուրազիս, նրան հենց հուփ տուր, հենց կուլ տուր, որ դրան մի պուտ արուն վեր չընկնի։

Դրանք որ հուփ տվին, կուլ տվին, ամենքը մի կռնիցը, որ բռնեցին, իրար վրա քաշեցին, դրանից մի պուտ արինը գետին կաթեց։

Գետնի երեսից արինը ասեց.— Աղբե՜ր, վեր ունիս փեշմանիս, թե վեր դնես՝ փոշմանիս։

Էդ աղբերն ասավ.— Էդ մի պուտ արինը ինձ ի՞նչ պըտի անի։ Հըլա վեր ունիմ, տենիմ էս արինն ինձ ի՜նչ պըտ անի։

Վե կալավ տերևի վրա, պլոլեց դրուց շոբը։ Հասար-Բասարն եդ արավ ընկավ ճամփա։

Էդ պուտ արինը տղի անդամը ծակեց, ծծեց, նի մտավ։ Էդ տղեն դնաց ճամբին մի բազրգան ռաստ էկավ, օխտը հակ ղաթիր ոսկի բառցած։ Էդ Հասար-Բասարը բազրգանի աչքին խիստ դժար էկան:

Ասավ.— Աղբեր,— իր ձեռին մի փետ կար,— թե էս փետի անունը գտնե՜ս, իմ օխտը հակ բարձած ղաթիրը խազինի հետ քեզ ըլլի, թե գտնիս ոչ, քո Հասար-Բասարը ինձ ըլի։

Էդ պուտ արինը ջիբեն ասավ.— Աղբե՜ր, ասա շիմշիրի ա, շիմշիրի ա:

Տղեն ասավ.— Աղբե՛ր, ի՞նչ դես դեն ման գամ, էդ ա փետիդ անունը շիմշիրի ա։

Փետի անունը գտավ, օխտը ղաթրներ բարձած ոսկին իրան տարավ։

Որ էդ ղաթրներն աղաք տարան գնացին, մի պուտ արինը ջեբից էնքան ծծել էր, որ էն մեկ անգամ չոլախցրել էր։

Հասար֊Բասարը տղին ասին.— Կանգնի։

Բաց արին տեհան, որ անդամը բարբանդ ա դառել, էնքան լիզեցին Հասար-Բասարը, լեղուն միջիցը հանեցին։

Գնաց հասավ տուն։

Ասեց.— Հեր, քեզ ասի, որ Հասար-Բասարը երբ կձգձգացին, վեր թող գա, իմացի, որ իմ տեղը նեղ ա։ Մուխաննաթ էիր, որ անլիզու անասունի ղդար էհթիբար չունեիր, որ վեր թողնեիր գային, քո կուր աչքերը ես սղացրի, քո ղդուշաց սաբիրը ես բաց արի։

Ասեց.— Ես հեչ գլխի չեմ էլել, հասկացել չեմ։

Տղի բերած ոսկին բերին, օխտն օր, օխտն գիշեր հրսանիք արավ, կերան, խմեցին, քեփ արին։ Նրանք հասան իրենց մուրազին, դուն էլ հասնես քո մուրազին:

Աստուծանից իրեք խնձոր վեր ընկավ, մինն՝ ասողին, մինը՝ լսողին, մինն էլ՝ ալամ աշխարհին:

1. Երևակայական կենդանի—Ծ. Բ.: [↑](#footnote-ref-1)